wickkiey/tamil-wikipedia-chunked huggingface dataset:
# புரோமின் நீர்

**புரோமின் நீர்** (Bromine water) என்பது ஈரணு புரோமின் நீரில் கரைந்துள்ள ஓரு கரைசலாகும். அதிகமான ஆக்சிசனேற்றம் செய்யும் பண்பைக் கொண்ட இக்கரைசல் அடர்த்தியான பழுப்பு நிறத்தில் காணப்படுகிறது. புரோமின் நீரின் மூலக்கூறு எடை 159.81, மற்றும் இதன் அடர்த்தி அடர்த்தி 1.307 கிராம்/மிலி ஆகும். புரோமின் வாயு மற்றும் நீராவியை நேரடியாக கலந்து வேதியியல் ஆய்வகத்தில் புரோமின் நீர் கரைசலை தயாரிக்கலாம். ஆனால் இது பாதுகாப்பான முறையல்ல என்பதால், நீர்த்த சோடியம் ஐப்போகுளோரைட்டு மற்றும் ஐதரோகுளோரிக் அமிலம் (HCl) முன்னிலையில் சோடியம் புரோமைடை (NaBr) சிதைத்து புரோமின் நீர் கரைசலை தயாரிப்பது மிகவும் வசதியான முறையாகும்.  
ஆலசனேற்றும் பொறிமுறையுடன் நீரிய சூழலில் புரோமினுடன் வினைபுரியும் பொருட்களுக்கான அங்கீகாரத்தின் வேதியியல் மதிப்பீடுகளில் இது பெரும்பாலும் ஒரு வினைப்பொருளாகப் பயன்படுத்தப்படுகிறது. முக்கியமாக 1 அல்லது அதற்கு மேற்பட்ட இரட்டை அல்லது மூன்று பிணைப்புகள் கொண்ட நிறைவுறாத கார்பன் சேர்மங்கள் புரோமினுடன் வினைபுரியும் பொருட்களாகும். புரோமின் நீருடன் நன்றாக வினைபுரியும் பொதுவான சேர்மங்கள் பீனால்கள், அல்கீன்கள், ஈனால்கள், அசிட்டைல் குழு, அனிலின் மற்றும் குளுக்கோசு முதலிஅனவாகும். கூடுதலாக, புரோமின் நீர் பொதுவாக இரட்டை சகபிணைப்பைக் கொண்ட ஆல்கீன் இருப்பதைச் சோதிக்கப் பயன்படுகிறது, புரோமின் நீருடன் வினைபுரிந்து, அதன் நிறத்தை தீவிர மஞ்சள் நிறத்தில் இருந்து நிறமற்ற கரைசலாக மாற்றுகிறது. சேர்மங்களில் ஆல்டிகைடு குழு இருப்பதைச் சரிபார்க்க புரோமின் நீர் பொதுவாகப் பயன்படுத்தப்படுகிறது. இந்த வினையில், புரோமின் நீரின் நிறம் நிறமற்ற (ஆக்சிசனேற்ற செயல்முறை) மஞ்சள் நிறமாக மாற்றப்படுகிறது.
# புரோமின் நீர்

## மேலும் பார்க்கவும்

- புரோமின் சோதனை
# குளோரின் குண்டு

**குளோரின் வெடிகுண்டு** (Chlorine bomb) என்பது ஒரு சிறிய வெடிக்கும் சாதனமாகும். வெடிப்பை உருவாக்க வேதியியல் ரீதியாக உற்பத்தி செய்யப்படும் குளோரின் வாயு அல்லது ஐதரசன் குளோரைடு போன்ற மற்ற குளோரின் கொண்ட வாயுக்களின் அழுத்தத்தை இக்குண்டு வெடிப்பு பயன்படுத்துகிறது. பல்வேறு வகையான குளோரின் மாத்திரைகள் மற்றும் பிற வினையாக்கிகளால் நிரப்பப்பட்ட காற்று புகாத கொள்கலனைக் கொண்டு இது தயாரிக்கப்படுகிறது. இவ்வினை அழுத்தத்தில் ஒரு விரிவான அதிகரிப்பை உருவாக்குகிறது, இறுதியில் கொள்கலனை சிதைக்கிறது. வழக்கமாக, இத்தகைய சாதனம் பெரிய அளவில் தயாரிக்கப்படுவதில்லை, பெரும்பாலும் பொதுவான வீட்டுப் பொருட்களிலிருந்து தயாரிக்கப்படுகிறது.  
இத்தகைய சாதனம் ஓர் உலர் பனிக்குண்டை விட அதிகமான நச்சு மற்றும் அமிலத்திற்கு ஒரு மாற்றாகும். ஆனால் இது பொதுவாக இளைஞர்களால் கேளிக்கை மற்றும் பொழுதுபோக்கு பயன்பாட்டிற்கு தீங்கு விளைவிக்கும் நோக்கத்துடன் தயாரிக்கப்படுவது போன்றதில்லை. இருப்பினும், குளோரின வாயுக்கள் மற்றும் பயன்படுத்தப்படும் சம்பந்தப்பட்ட வினை பொருட்கள் உள்ளிழுப்பதில் இருந்து சுவாச பிரச்சனைகளை ஏற்படுத்தும். கண்ணீர் வாயுவைப் போலவே மற்ற சளி சவ்வுகளுக்கு<nowiki/>ம் காயம் ஏற்படுத்தலாம். இந்த வகை வெடிக்கும் சாதனங்களால் பெரும்பாலும் காயங்கள் காயப்பட்ட கைகள், குருட்டுத்தன்மை மற்றும் பிற கண் காயங்கள் ஏற்படுகின்றன.  
இரசாயன சாமான்யர்கள் மற்றும் சில பொது பாதுகாப்பு நிபுணர்களின் நம்பிக்கைக்கு மாறாக, அம்மோனியாவுடன் ஐதரோகுளோரிக் அமிலத்தின் வினையால் குளோரின் வாயு உருவாக்கப்படுவதில்லை, மாறாக அம்மோனியம் குளோரைடு உற்பத்தி செய்யப்படுகிறது. மேலும் அம்மோனியாவுடன் குளோரின் சோடியம் ஐப்போ குளோரைட்டின் வினையால் குளோரின் உருவாகாது. சோடியம் ஐப்போ குளோரைட்டின் வினையால் மோனோகுளோரமீன்,[[நைட்ரசன் முக்குளோரைடு மற்றும் இரசாயன வினையின் சூழ்நிலையைப் பொறுத்து பல நச்சு மற்றும் வெடிக்கும் பொருட்கள் உருவாகின்றன. ஆனால் தூய குளோரின் உருவாவதில்லை.
# கண்ணகி (2023 திரைப்படம்)

**கண்ணகி** என்பது 2023 இல் வெளிவந்த இந்தியத் தமிழ் நாடகத் திரைப்படமாகும். இப்படத்தை யசுவந்து கிசோர் இயக்கியிருந்தார். எம். கணேஷ், ஜே. தனுஷ் ஆகியோரால் இசுகை மூன் என்டர்டெயின்மென்ட் மற்றும் இ5 என்டர்டெயின்மென்ட் ஆகியவற்றின் கீழ் தயாரிக்கப்பட்டது. இப்படத்தில் கீர்த்தி பாண்டியன், வித்யா பிரதீப், அம்மு அபிராமி, சாலின் ஜோயா ஆகியோர் நடித்திருந்தனர். சான் ரகுமான் இசையமைத்த இப்படத்தில் ராம்ஜி ஒளிப்பதிவு மேற்கொண்டார். கே. சரத் குமார் படத்தொகுப்பு மேற்கொண்டார்.
# கண்ணகி (2023 திரைப்படம்)

## கதைச்சுருக்கம்

சமூகத்தில் பெண்கள் எதிர்கொள்ளும் பிரச்சனைகள் இத்திரைப்படத்தின் கதைக்கருவாகும்.
# கண்ணகி (2023 திரைப்படம்)

## நடிகர்கள்

- கலையாக அம்மு அபிராமி
- கீதாவாக கீர்த்தி பாண்டியன்
- நேத்ராவாக வித்யா பிரதீப்
- நதியாக சாலின் சோயா
- கலையின் தந்தையாக மயில்சாமி
- கலையின் அம்மாவாக மௌனிகா
# கண்ணகி (2023 திரைப்படம்)

## தயாரிப்பு

2021 ஆகத்து 17 இல் படத்தின் முதற் பார்வை சுவரொட்டியும் தலைப்பும் வெளியிடப்பட்டு அறிவிக்கப்பட்டது. படப்பிடிப்பு 2021 இல் தொடங்கியது. திரைப்படத்தின் முன்னோட்டம் 2023 திசம்பர் 2 அன்று வெளியிடப்பட்டது.
# கண்ணகி (2023 திரைப்படம்)

## பாடல்கள்

கார்த்திக் நேதாவின் பாடல் வரிகளுக்கு சான் ரகுமான் இசையமைத்திருந்தார். முதல் தனிப்பாடலான 2023 சனவரி 16 அன்று வெளியிடப்பட்டது. இரண்டாவது தனிப்பாடலான நவம்பர் 2023 இல் வெளியிடப்பட்டது.
# வயலட்டு பீட்டர்சு

**வயலட்டு பீட்டர்சு** (*Violet Peters*) இந்தியாவைச் சேர்ந்த ஒரு தடகள வீராங்கனையாவார். 1954 ஆம் ஆண்டு நடைபெற்ற ஆசிய விளையாட்டுப் போட்டிகளில் கிறிசுட்டின் பிரவுன், இசுடெபி டி சோசா மற்றும் மேரி டி'சோசா ஆகியோருடன் 4 × 100 மீட்டர் தொடர் ஓட்டத்தில் 49.5 வினாடிகளில் ஓடி தங்கப் பதக்கம் வென்றார். இவர் மும்பையில் இருந்து வந்த ஆங்கிலோ-இந்திய குடும்பத்தைச் சேர்ந்தவராவார்.  
1954 ஆசிய விளையாட்டுப் போட்டியில் தங்கப் பதக்கம் வென்ற ஓட்டப்பந்தய வீரர் வயலட்டு பீட்டர்சு தன்னுடைய 86 ஆவது வயதில் மெல்போர்னில் காலமானார். நான்கு முறை இவர் தேசிய வெற்றியாளராகவும் இருந்தார்.
# இலாவி பிண்டோ

**இலாவி பிண்டோ** (*Lavy Pinto*) இந்தியாவைச் சேர்ந்த ஒரு தடகள வீரராவார். இலாவி தாமசு பிண்டோ என்ற பெயராலும் இவர் அறியப்படுகிறார். 1929 ஆம் ஆண்டு அக்டோபர் மாதம் 23 ஆம் தேதியன்று இவர் பிறந்தார். 1951 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இரண்டு தங்கப் பதங்களை வென்றார். 1952 ஆம் ஆண்டில் நடைபெற்ற கோடைகால ஒலிம்பிக்கு விளையாட்டுப் போட்டிகளிலும் இவர் கலந்து கொண்டார். He also competed in the 1952 Summer Olympics. இலாவி பிண்டோ பின்னர் அமெரிக்காவுக்கு குடிபெயர்ந்து சிக்காக்கோ நகரில் குடியேறினார். 2020 ஆம் ஆண்டு பிப்ரவரி மாதம் 15 ஆம் தேதியன்று தன்னுடைய தொன்னூறாவது வயதில் காலமானார்.
# இலாவி பிண்டோ

## போட்டிகள்

| பங்களிப்பு |  |  |  |  |  |  |
| --- | --- | --- | --- | --- | --- | --- |
| 1952 | 1952 கோடைகால ஒலிம்பிக்கு | எல்சிங்கி, பின்லாந்து | 4ஆவது, எசு எப் 1 | 100 மீ | 10.94/10.7]] |  |
| 1952 | 1952 கோடைகால ஒலிம்பிக்கு | எல்சிங்கி, பின்லாந்து | 5ஆவது, எசு.எப் 2 | 200 மீ | 22.01/21.46]] | } |
# வள்ளியூர் சுப்பிரமணிய சுவாமி கோயில்

**சுப்பிரமணிய சுவாமி கோயில்** என்பது தமிழ்நாடு மாநிலத்தில் திருநெல்வேலி மாவட்டத்தின் வள்ளியூர் புறநகர்ப் பகுதியில் அமையப் பெற்றுள்ள ஒரு முருகன் கோயில் ஆகும். இக்கோயிலின் கருவறை, மலையைக் குடைந்து உருவாக்கப்பட்டு, பழமையான குடைவரைக் கோயில் என்ற பெருமையை இக்கோயில் பெற்றுள்ளது. சுமார் ஆயிரத்து ஐநூறு ஆண்டுகளுக்கு முன்பு கட்டப்பட்ட கோயில் இது. இது அகத்திய முனிவர் வழிபட்ட திருத்தலமாகும்.  
இக்கோயிலின் சுப்பிரமணிய சுவாமி கையில் தாங்கிக் கொண்டிருக்கும் வேலானது, வைரங்கள் பதிக்கப்பட்டவையாகும்.  
இந்து சமய சைவ அருளாளர் அருணகிரிநாதர் அருளிய 1,307 இசைப்பாடல்களைக் கொண்ட திருப்புகழ், இக்கோயிலின் பெருமைகளைப் பறைசாற்றுகிறது.
# வள்ளியூர் சுப்பிரமணிய சுவாமி கோயில்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, வள்ளியூர் பகுதியில் இக்கோயில் அமைந்துள்ளது.
# வள்ளியூர் சுப்பிரமணிய சுவாமி கோயில்

## திருவிழா

ஆண்டு தோறும் சித்திரைத் திருவிழா இக்கோயிலில் சிறப்பாகக் கொண்டாடப்படுகிறது.
# வள்ளியூர் சுப்பிரமணிய சுவாமி கோயில்

## பராமரிப்பு

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.
# வள்ளியூர் சுப்பிரமணிய சுவாமி கோயில்

## தெய்வங்கள்

மூலவர் சுப்பிரமணியர், அவரது துணை வள்ளி, நடராசர் மற்றும் தட்சிணாமூர்த்தி ஆகியோர் இக்கோயிலில் அருள்பாலிக்கின்றனர்.
# நானோபக்ரசு

***நானோபாக்ரசு*** (*Nanobagrus*) என்பது தென்கிழக்கு ஆசியாவில் காணப்படும் பக்ரிடே கெளிறு மீன் பேரினமாகும். இப்பேரினத்து சிற்றினங்களும் அளவில் மிகச் சிறிய மீன்களாகும்.
# நானோபக்ரசு

## சிற்றினங்கள்

இந்த பேரினத்தில் தற்போது ஏழு விவரிக்கப்பட்ட சிற்றினங்கள் உள்ளன:  
- *நானோபாக்ரசு அர்மேடசு* <small>(வைலண்ட், 1902)</small>
- *நானோபாக்ரசு பசுகசு* <small>(போப்டா, 1904)</small>
- *நானோபாக்ரசு இம்மாகுலேட்டசு* <small>எச்எச் என்ஜி, 2008</small>
- *நானோபாக்ரசு லெம்னிசுகாடசு* <small>எச்எச் என்ஜி</small><small>, 2010</small> .
- *நானோபாக்ரசு நெபுலோசசு* <small>எச்எச் என்ஜி</small> <small>& எச். எச். டான், 1999</small>
- *நானோபாக்ரசு இசுடெல்லடசு* <small>எச்எச் டான் & எச்எச் என்ஜி, 2000</small>
- *நானோபாக்ரசு டார்குவாடசு* <small>ஏ. டபுள்யு தம்சன், ஜெ. ஏ. லோபஸ், கேடிடாடி & பாஜி, 2008</small>
# கியோக் ஹீ என்ஜி

**கியோக் ஹீ என்ஜி** (*Heok Hee Ng*) சிங்கப்பூர் மீனியலாளர் மற்றும் சிங்கப்பூர் தேசியப் பல்கலைக்கழகத்தின் லீ காங் சியான் இயற்கை வரலாற்று அருங்காட்சியகத்தில் பல்லுயிர் ஆராய்ச்சியாளர் ஆவார். இவர் ஆசியக் கெளிறு மீன் வகைப்பாட்டியலில் நிபுணத்துவம் பெற்றவர். குறிப்பாக சிசோராய்டு கெளிறு மீன் குறித்து ஆய்வு செய்து வருகிறார். 2018 வரை 14 வகையான கெளிறு மீன்<nowiki/>களை கண்டுபிடித்துள்ளார்.
# கியோக் ஹீ என்ஜி

## வெளியீடுகள்

என்ஜி பல ஆய்வுக் கட்டுரைகளை வெளியிட்டுள்ளார்.
# நல்துர்க்

**நல்துர்க்** (*Naldurg*), இந்தியாவின் மகாராட்டிரம் மாநிலத்தின் கிழக்கில் மரத்வாடா பிரதேசத்தில், தாராசிவா மாவட்டத்தில் உள்ள நகராட்சி ஆகும். இவ்வூரில் தாராசிவா குகைகள், நல்துர்க் கோட்டை, அரண்மனை, நல்துர்க் ஆறு, அணை மற்றும் அருவிகள் உள்ளது.  
இது மும்பை மாநகரத்திற்கு தென்கிழக்கே 447 கிலோ மீட்டர் தொலைவிலும்; மாவட்டத் தலைமையிடமான உஸ்மனாபாத்திற்கு தென்கிழக்கே 55 கிலோ மீட்டர் தொலைவிலும்; சோலாப்பூர்க்கு வடகிழக்கே 46 கிலோ மீட்டர் தொலைவிலும் உள்ளது.
# நல்துர்க்

## புவியியல்

நல்துர்க் நகரம் கடல் மட்டத்திலிருந்து 566 மீட்டர் (1856 அடி) உயரத்தில் உள்ளது. இதன் அதிகபட்ச வெப்பம் 46° செல்சியஸ் மற்றும் ஆண்டு சராசரி மழைப்பொழிவு 760 மிமீ ஆக உள்ளது.
# நல்துர்க்

## மக்கள் தொகை பரம்பல்

2011ம் ஆண்டின் மக்கள் தொகை கணக்கெடுப்பின்படி, நல்துர்க் நகரத்தின் மொத்த மக்கள் தொகை 18,341 ஆகும். அதில் ஆண்கள் 52% மற்றும் பெண்கள் 48% ஆக உள்ளனர். சராசரி எழுத்தறிவு 84.10% மற்றும் மக்கள் தொகையில் 6 வயதிற்குட்பட்டவர்கள் 15% ஆக உள்ளனர். மராத்தி மொழி பேசப்படுகிறது. பட்டியல் சாதியினரும் பட்டியல் பழங்குடியினரும் முறையே 11.61% மற்றும் 0.95% ஆகவுள்ளனர். இதன் மக்கள் தொகையில் இந்துக்கள் 52.21%, இசுலாமியர்கள் 42.36%, பௌத்தர்கள் 3.65%, சமணர்கள் 0.94% மற்றும் பிற சமயத்தவர்கள் 0.76% ஆகவுள்ளனர்.
# நல்துர்க்

## இதனையும் காண்க

- தாராசிவா குகைகள்
# தாக்கிசூரசு

**தாக்கிசூரசு** (*Tachysurus*) என்பது கிழக்கு ஆசியாவில் காணப்படும் மற்றும் ஆப்பிரிக்காவில் புதைபடிவமாக காணப்படும் பக்ரிடே குடும்பத்தினைச் சார்ந்த கெளிறு மீன் பேரினமாகும். இந்த பேரினத்தில் தற்போது அங்கீகரிக்கப்பட்ட 13 சிற்றினங்கள் உள்ளன.  
- *தாக்கிசூரசு அர்ஜென்டிவிட்டடசு* <small>(ரீகன், 1905)</small>
- *தாக்கிசூரசு* பிராஷ்னிகோவி <small>(பெர்க், 1907)</small> - ப்ராஷ்னிகோவின் கெளிறு
- *தாக்கிசூரசு* துமெரிலி <small>(பிளீக்கர், 1846)</small> - சீன நீளமான கெளிறு
- *தாக்கிசூரசு புல்விட்ராகோ* <small>( ஜே. ரிச்சர்ட்சன், 1846)</small> - மஞ்சள் தலை கெளிறு அல்லது கொரிய காளை தலை
- *தாக்கிசூரசு* கெர்சென்சுடைனி <small>(பெர்க், 1907)</small> - கெர்சென்சுடைன் கெளிறு
- *தாக்கிசூரசு கோய்* <small>(ஜாக் பெல்லாக்ரின் & பேங், 1940)</small>
- † *தாக்கிசூரசு லாண்டனென்சிசு*
- *தாக்கிசூரசு* லாங்கிசுபினிசு <small>(நுயான், 2005)</small>
- *தாக்கிசூரசு* நைடசு <small>(சாவேஜ் & டாப்ரி டி தியர்சன்ட், 1874)</small>
- *தாக்கிசூரசு நுடிசெப்சு* <small>(சாவேஜ், 1883)</small>
- *தாக்கிசூரசு* சினென்சிசு <small>லேசிபேட், 1803</small>
- *தாக்கிசூரசு* ஸ்பைலோடஸ் <small>கி. ஹீ. என்ஜி, 2009</small>
- *தாக்கிசூரசு விர்கேடசு* <small>(ஒசிமா, 1926)</small>
# முகேஷ் குமார் (துடுப்பாட்டக்காரர்)

**முகேஷ் குமார்** (Mukesh Kumar பிறப்பு: அக்டோபர் 12, 1993) இந்தியத் துடுப்பாட்ட அணியின் துடுப்பாட்ட வீரர் ஆவார் . இந்தியன் பிரீமியர் லீக்கில் டெல்லி கேப்பிடல்ஸ் அணிக்காகவும், உள்ளூர்ப் போட்டிகளில் மேற்கு வங்காளத் துடுப்பாட்ட அணிக்காகவும் விளையாடுகிறார்.
# முகேஷ் குமார் (துடுப்பாட்டக்காரர்)

## ஆரம்ப கால வாழ்க்கை

முகேஷ் குமார் 12 அக்டோபர் 1993 இல் பீகார், கோபால்கஞ்ச் மாவட்டத்தில்<nowiki/>பிறந்தார் 2012ல் கொல்கத்தாவில் தானுந்து வியாபாரம் செய்து வந்த தந்தையின் வற்புறுத்தலின் பேரில் அங்கு சென்றார்.
# முகேஷ் குமார் (துடுப்பாட்டக்காரர்)

## தொழில் வாழ்க்கை

### உள்ளூர்ப் போட்டிகள்

2015-16 ரஞ்சிக் கோப்பையில் அக்டோபர் 30 அன்று தனது முதல் தரத் துடுப்பாட்டப் போட்டிகளில் அறிமுகமானார். 2015-16 விஜய் அசாரே கோப்பையில் 13 திசம்பர் 2015 அன்று பட்டியல் அ போட்டிகளில் அறிமுகமானார். 2015-16 சையது முஷ்டாக் கோப்பையில் 6 சனவரி 2016இல் இருபது20 போட்டியில் அறிமுகமானார்.
# முகேஷ் குமார் (துடுப்பாட்டக்காரர்)

## சர்வதேச வாழ்க்கை

செப்டம்பர் 2022 இல் தென்னாப்பிரிக்காவுக்கு எதிரான ஒருநாள் தொடருக்கான இந்திய அணியில் இடம்பெற்றார்.திசம்பர் 2022 இல், இலங்கைக்கு எதிரான பன்னாட்டு இ20 தொடருக்கான இந்திய அணியில் தேர்ந்தெடுக்கப்பட்டார். சூன் 2023 இல், மேற்கிந்தியத் தீவுகள் சுற்றுப்பயணத்திற்கான மூன்று வகையான போட்டிகளிலும் இந்திய அணியில் இடம்பெற்றார். சூலை 20,2023 இல்டிரினிடாட்டின் போர்ட் ஆஃப் ஸ்பெயின் குயிண்ஸ் பார்க் ஓவல் மைதானத்தில் நடைபெற்ற தொடரின் இரண்டாவது தேர்வுப் போட்டியில் இவர் அறிமுகமானார்.  
ஆகத்து, 2023 இல் டிரினிடாட்டின் தருபாவில் உள்ள பிரையன் லாரா அரன்கத்தில் மேற்கிந்தியத் தீவுகளுக்கு எதிரான தொடரின் முதல் போட்டியில் அறிமுகமானார்.
# முகமது இப்ராகிம் சாக்

சேக் **முகம்மது இப்ராகிம் சாக்** (*Mohammad Ibrahim Zauq*) (1790-1854) ஓர் உருதுக் கவிஞரும் மற்ருமாவார். இவர் " **சாக்** " என்ற புனைப்பெயரில் கவிதைகளை எழுதினார். மேலும் 19 வயதில் தில்லியில் உள்ள முகலாய அரசவைகளில் நீதிமன்றத்தின் கவிஞர் பரிசு பெற்றவராக நியமிக்கப்பட்டார். பின்னர் இவருக்கு கடைசி முகலாய பேரரசரும் இவரது சீடருமான பகதூர் சா சஃபார் மூலம் *கக்கானி-இ-இந்த்* (இந்தியாவின் கக்கானி ) என்ற பட்டம் வழங்கப்பட்டது.
# கொத்தபேட்டை , ஐதராபாத்து

**கொத்தபேட்டை** (*Kothapet*) என்பது இந்தியாவின் ஐதராபாத்து நகரத்திலுள்ள ஒரு பெரிய வணிக மற்றும் குடியிருப்பு புறநகர்ப் பகுதியாகும். இது தேசிய நெடுஞ்சாலை 9 இன் ஒரு பகுதியைச் சுற்றி அமைந்துள்ளது. இது ரங்காரெட்டி மாவட்டத்தின் மகேசுவரம் தொகுதிக்குட்பட்டது.
# கொத்தபேட்டை , ஐதராபாத்து

## வரலாறு

ஆரம்பத்தில் கிராம ஊராட்சியாக இருந்த கொத்தபேட்டை கிராமம், பின்னர் ஐதராபாத்து பெருநகர வளர்ச்சி ஆணையப் பகுதிக்குள் உள்வாங்கப்பட்டது. பின்னர், நகராட்சியுடன் இணைக்கப்பட்டது. இந்த கிராமத்தை நகராட்சியுடன் இணைப்பதை எதிர்த்து தெலங்காணா உயர்நீதிமன்றத்தில் மனு தாக்கல் செய்யப்பட்டது, ஆனால் மனு ரத்து செய்யப்பட்டது.
# கொத்தபேட்டை , ஐதராபாத்து

## பொருளாதாரம்

தெலங்காணா மாநிலத்தில் உள்ள மிகப் பெரிய பழச் சந்தைகளில் ஒன்றாக கொத்தப்பேட்டை உள்ளது. இங்கு அசையாச் சொத்து வணிகம் வளர்ந்து வருகிறது. உள்ளூர் வணிகங்கள் காரணமாக ஏற்பட்ட நெரிசல் காரணமாக, கொத்தபேட்டை பழச்சந்தையை கொகெடாவுக்கு மாற்ற முன்மொழியப்பட்டது.
# கொத்தபேட்டை , ஐதராபாத்து

## போக்குவரத்து

ஐதராபாத்து மெட்ரோ , தெலங்காணா மாநிலப் போக்குவரத்து பேருந்து நிறுத்தங்கள் மற்றும் சைதன்யபுரி மெட்ரோ நிலையம் ஆகியவற்றால் இந்த பகுதி நன்கு இணைக்கப்பட்டுள்ளாது
# ஐஎன்எஸ்வி தாரிணி

**ஐஎன்எஸ்வி *தாரிணி*** (INSV Tarini) இந்தியக் கடற்படையின் இரண்டாவது பாய்மரப் படகு ஆகும். இந்தக் கப்பல் தாரா தாரிணி கோயிலின் நினைவாக ஐஎன்எஸ்வி *தாரிணி* எனப் பெயரிடப்பட்டு 18 பிப்ரவரி 2017 அன்று இந்தியக் கடற்படையிடம் ஒப்படைக்கப்பட்டது. இதன் வெளிச்சுவரானது மரக்கட்டை மற்றும் கண்ணாடியிழை இடையீட்டால் கட்டப்பட்டுள்ளது. மார் 25 மீட்டர் உயரம் கொண்டது.
# ஐஎன்எஸ்வி தாரிணி

## நாவிகா சாகர் பரிக்ரமா

நவிகா சாகர் பரிக்ரமா என்பது இந்திய கடற்படையின் பெண் கடற்படை அதிகாரிகளால் INSV தாரிணியில் உலகை சுற்றி வருவதற்கான பயணத்தின் பெயராகும். துணைநிலை கட்டளையாளர் வர்த்திகா கோசி தலைமையில் துணைநிலை கட்டளையாளர் வர்த்திகா கோஷி, துணைநிலை கட்டளையாளர் பிரதீபா ஜம்வால், துணைநிலை கட்டளையாளர் சுவாதி பி, துணைநிலை ஐஸ்வர்யா போத்தபதி, துணைநிலை எஸ் விஜயா தேவி மற்றும் துணைநிலை பயல் குப்தா ஆகிய 6 பேர் கொண்ட பெண்கள் குழு இந்தப் பயணட்தில் ஈடுபட்டனர்.
# குடிமல்காபூர்

**குடிமல்காபூர்** (*Gudimalkapur*) என்பது இந்தியாவின் ஐதராபாத்து நகரின் ஒரு முக்கிய புறநகர் பகுதி ஆகும். நகரின் பழமையான பகுதிகளில் ஒன்றான் இது, மற்றொரு பிரபலமான புறநகர்ப் பகுதியான மெகுதி பட்டினத்திலிருந்து 2 கிமீ தொலைவில் உள்ளது. இப்பகுதி ஒரு சிறிய நகரச் சூழலைக் கொண்டுள்ளது. இது காய்கறி மண்டி மற்றும் பூ சந்தைக்கு மிகவும் பிரபலமானது. சந்தைக்கு அருகில் "ஜாம்சிங் வெங்கடேசுவரா கோவில்" என்று அழைக்கப்படும் மிகப் பழமையான வெங்கடாசலபதி கோவில் உள்ளது.
# குடிமல்காபூர்

## வணிகப் பகுதி

இந்த பகுதியில் அனைத்துப் பொருட்களையும் பெரும் பல கடைகள் உள்ளன.
இங்கு 'குடிமல்காபூர் சந்தை' என்று அழைக்கப்படும் ஒரு பெரிய காய்கறிச் சந்தை உள்ளது. 2009 ஆம் ஆண்டு மிகவும் பிரபலமான மோசம் சாகி மலர் சந்தை குடிமல்காபூருக்கு மாற்றப்பட்டது. இதனால் இப்பகுதி தினமும் காலையில் பரபரப்பான இடமாக உள்ளது.
# குடிமல்காபூர்

## போக்குவரத்து

குடிமல்காபூர், மெகுதிப் பட்டினத்தில் தெலங்காண மாநிலப் போக்குவரத்துக் கழகப் பேருந்து நிலையம் உள்ளது. புகழ்பெற்ற அம்பா தியேட்டருக்கு அருகில் உள்ள பேருந்து நிலையத்திலிருந்து நகரின் அனைத்து பகுதிகளுக்கும் பேருந்துகள் செல்கின்றனர்.
# பலெர்மோ கற்பலகை

நகரத்தின் அகழாய்வில் கண்டெடுக்கப்பட்ட பளிங்குக் கல் சிற்பங்கள் கொண்ட பலகை, பலெர்மோ தொல்லியல் அருங்காட்சியகம்]]  
**பலெர்மோ கற்பலகை** (*Palermo fragment* or *Fagan slab*), கிரேக்கப் பெண் கடவுளான ஆர்ட்டெமிசு சிற்பம் பொறித்த, 2500 ஆண்டுகள் பழமையான இந்த உடைந்த பளிங்குப் பலகையை, 19ம் நூற்றாண்டின் துவக்கத்தில் பார்த்தினன் நகரத்திலிருந்து பிரித்தானிய நபரான எல்ஜின் பிரபு கண்டெடுத்தார். இதனை கடந்த இரண்டு நூற்றாண்டுகளாக இத்தாலி நாட்டின் பலெர்மோ நகர தொல்லியல் அருங்காட்சியகத்தில் காட்சிக்கு உள்ளது.  
இத்தொல்லியல் சிற்பத்தை இத்தாலியிடமிருந்து, கிரேக்க நாடு 13 ஆண்டுகளாக கோரி வந்த நிலையில், 24 செப்டம்பர் 2008 அன்று இத்தாலி இச்சிற்பத்தை கிரேக்க நாட்டிற்கு தற்காலிகமாக இத்தாலி வழங்கியது. 2022ம் ஆண்டில் இத்தொல்லியல் சிற்பம் நிரந்தரமாக கிரேக்கத்தின் அக்ரோபோலிஸ் நகர அருங்காட்சியகத்திற்கு திரும்பியது.
# பலெர்மோ கற்பலகை

## இதனையும் காண்க

- பலெர்மோ கல்
# சம்வர்ணன்

**சம்வர்ணன்** (சமசுகிருதம்: संवरण), மகாபாரதக் கதை மாந்தர்களில் ஒருவர். மன்னர் ரிக்ஷாவின் மகனான இவர் குரு நாட்டின் மன்னர். இவரது மனைவி சூரிய புத்திரி தபதி ஆவார்.இவரது மகன் மன்னர் குரு ஆவார்.  
மகாபாரத காவியத்தின் ஆதி பருவத்தில் மன்னர் சம்வர்ணனின் வரலாறு கூறப்படுகிறது. இவனது ஆட்சியில் ஒருமுறை குரு இராச்சியாத்தில் பஞ்சம், வறட்சி, நோய்களால் மக்கள் பெரும் துயரில் இருந்த போது, எதிரிகள் இவனது நாட்டை தாக்கினர். மன்னர் சம்வர்ணன் தனது குடும்பத்தினர், நண்பர்கள் மற்றும் அமைச்சர்களுடன் சிந்து நதியின் காடுகளில் குடியேறி, முனிவர் வசிட்டருடன் எட்டு ஆண்டுகள் தங்கினார். அதன்பிறகு, சம்வரணன் வசிட்டரை தனது புரோகிதராகக் கொண்டு மீண்டும் இழந்த இராச்சியத்தை மீட்டெடுத்தார்.  
பின்னர் இவர் வசிட்டரின் ஆலோசனையின் பேரில், காசியப முனிவருக்கும், அதிதிதேவிக்கும் பிறந்த, சூரியக் கடவுளான விவஸ்வானின் மகளான தபதியை மணந்தார். பன்னிரெண்டு ஆண்டுகள் மன்னர் சம்வர்ணன் தனது கடமைகளிலிருந்து முற்றிலும் விலகி, மலைகளிலும், அடர்ந்த காடுகளிலும் தனது மனைவி தபதியுடன் மகிழ்ச்சியாக வாழ்ந்தார். மீண்டும் வறட்சி நாட்டைத் தாக்கியது. அதன் பிறகு வசிஷ்டர், சம்வர்ணனையும், அவரது மனைவியையும் மீண்டும் நாட்டிற்கு திரும்ப அழைத்தார். சம்வர்ணனும், தபதியும் நாட்டிற்கு திரும்பியதும் அனைத்து குடிமக்களுக்கும் மகிழ்ச்சியையும் செழிப்பையும் கொண்டு வந்தது.
# காரியா பாகங்

**காரியா பாகங்** (*Karya Bagang*)**,** 1977 ஆம் ஆண்டு 20 மார்ச் மாதம் 20 ஆம் தேதி அன்று பிறந்தார். இந்திய நாட்டின் அருணாச்சல பிரதேச மாநிலத்தைச் சேர்ந்த அரசியல்வாதி ஆவார்.  
2009 ஆம் ஆண்டு அருணாச்சலப் பிரதேச சட்டப் பேரவைத் தேர்தல் மற்றும் 2014 ஆம் ஆண்டு அருணாச்சலப் பிரதேச சட்டப் பேரவைத் தேர்தலில் இந்திய தேசிய காங்கிரசு வேட்பாளராக நின்று சாயங்தாசோ தொகுதியில் இருந்து சிறீமதி பகாங் தேர்ந்தெடுக்கப்பட்டார். 2009 ஆம் ஆண்டு அக்டோபர் மாதம் 23 ஆம் தேதியன்று சயாங்தாசோ தொகுதியில் இருந்து தேர்ந்தெடுக்கப்பட்ட முதல் பெண் சட்டமன்ற உறுப்பினர் ஆவார். அருணாச்சல பிரதேசத்தைச் சேர்ந்த இரண்டு பெண் சட்டமன்ற உறுப்பினர்களில் இவரும் ஒருவர் ஆவார். தம்புக்கைச் சேர்ந்தசிறீமதி கம் தாயெங் மற்றொருவர் ஆவார்.
# காரியா பாகங்

## மேலும் பார்க்கவும்

அருணாச்சல பிரதேச சட்டமன்றம்
# கருத்து வரைபடம்

பற்றிய கருத்து வரைபடத்தின் எடுத்துக்காட்டு]]
ஒரு **கருத்து வரைபடம்** அல்லது **கருத்தியல் வரைபடம்** (concept map or conceptual diagram) என்பது கருத்துகளுக்கு இடையே பரிந்துரைக்கப்பட்ட உறவுகளை சித்தரிக்கும் ஒரு வரைபடமாகும் . அறிவுசார் வடிவமைப்பாளர்கள், பொறியாளர்கள், தொழில்நுட்ப எழுத்தாளர்கள் மற்றும் பிறரால் அறிவை ஒழுங்கமைக்கவும் கட்டமைக்கவும் இத்தகைய கருத்து வரைபடங்கள் உதவலாம்.  
ஒரு கருத்து வரைபடம் பொதுவாக யோசனைகளையும் தகவலையும் பெட்டிகள் அல்லது வட்டங்களாகக் குறிக்கிறது, இது இலச்சினையிடப்பட்ட அம்புக்குறிகளுடன் இணைக்கிறது.இத்தகைய படங்கள் கீழ்நோக்கிய கிளை படிநிலைகளைக் கொண்ட கட்டற்ற வடிவங்களில் இருக்கலாம். "காரணங்கள்", "தேவைகள்", அல்லது "பங்களிப்பது" போன்ற *சொற்றொடர்களை இணைப்பதில்* கருத்துகளுக்கு இடையிலான உறவை வெளிப்படுத்தலாம்.
# கருத்து வரைபடம்

## வரலாறு

1970களில் கோர்னெல் பல்கலைக்கழகத்தில் கல்விப் பேராசிரியர் ஜோசப் டி. நோவக் மற்றும் அவரது ஆராய்ச்சிக் குழுவினரால், மாணவர்களின் வளர்ந்து வரும் அறிவியல் அறிவைப் பிரதிநிதித்துவப்படுத்தும் வழிமுறையாக இந்த மனவரைபடம் உருவாக்கப்பட்டது. அறிவியலிலும் பிற பாடங்களிலும் அர்த்தமுள்ள கற்றலை அதிகரிப்பதற்கும், கல்வி, அரசு மற்றும் வணிகம் ஆகியவற்றில் தனிநபர்கள் மற்றும் குழுக்களின் நிபுணத்துவ அறிவைப் பிரதிநிதித்துவப்படுத்துவதற்கும் இது பின்னர் பயன்படுத்தப்பட்டது. இது அகவிருத்திவாதத்தினை அடிப்படையாகக் கொண்டது.
# கருத்து வரைபடம்

## பயன்பாடு

கருத்து வரைபடங்கள் யோசனைகளைத் தூண்டுவதற்குப் பயன்படுத்தப்படுகின்றன, மேலும் படைப்பாற்றலுக்கு உதவுவதாகவும் நம்பப்படுகிறது. கருத்துதிர்ப்புக்கும் இது சில சமயங்களில் இவை பயன்படுத்தப்படுகிறது. இவை பெரும்பாலும் தனிப்பயனாக்கப்பட்டவை மற்றும் தனித்துவமானவை இருந்தாலும் , சிக்கலான யோசனைகளைத் தொடர்புகொள்வதற்கு கருத்து வரைபடங்கள் பயன்படுத்தப்படலாம்.
# தேன்குட எறும்பு

**தேன்குட எறும்புகள்** (Honeypot ants) என்பன **தேன் எறும்புகள்** என்றும் அழைக்கப்படுகின்றன. இவை சிறப்பு வேலையாட்களைக் கொண்ட எறும்புகளாகும் (**ரிப்லெட்கள்**, **பிளெர்கேட்கள்** அல்லது **சுழல்கள்**) இவை இவற்றின் வயிறு பெரிதாக வீங்கும் அளவிற்கு உணவை எடுத்துக்கொள்கின்றன. பிற எறும்புகள் உணவுப்பரிமாற்ற செயல்முறை மூலம் வேலைக்கார எறும்புகளிடமிருந்து உணவினைப்<nowiki/>பெறுகின்றன. இவை வாழும் லார்டர்களாக செயல்படுகின்றன. தேன்குட எறும்புகள் *மைர்மெகோசிசுடசு* மற்றும் *காம்போனோடசு* பேரினங்களில் ஏதேனும் ஒன்றைச் சேர்ந்தவை. இவை முதன்முதலில் 1881-ல் என்றி சி. மெக்கூக்கால் ஆவணப்படுத்தப்பட்டன. மேலும் 1908-ல் வில்லியம் மார்டன் வீலரால் விவரிக்கப்பட்டது.
# தேன்குட எறும்பு

## உடற்கூறியல்

*காம்போனோடசு இன்ப்ளாட்டசு* போன்ற உயிரினங்களின் அடிவயிறு மென்மையான, அதிக நெகிழ்வான மூட்டு இணைப்புச் சவ்வு மூலம் இணைக்கப்பட்ட கடினமான முதுகுபுற வன்தகடுகளைக் கொண்டுள்ளது. வயிறு காலியாக இருக்கும்போது, மூட்டுச் சவ்வு மடிந்து, வன்தகடுகள் ஒன்றுடன் ஒன்று சேரும். ஆனால் அடிவயிற்றை நிரப்பும் போது மூட்டுச் சவ்வு முழுமையாக நீட்டப்பட்டு, வன்தகடுகள் பரவலாகப் பிரிக்கப்படும்.
# தேன்குட எறும்பு

## சூழலியல்

*மிர்மெகோசிசுடசு* கூடுகள் வறண்ட அல்லது பகுதி வறண்ட சூழல்களில் காணப்படுகின்றன. சில சிற்றினங்கள் மிகவும் வெப்பமான பாலைவனங்களில் வாழ்கின்றன, மற்றவை இடைநிலை வாழ்விடங்களில் வாழ்கின்றன. இன்னும் சில சிற்றினங்கள் வனப்பகுதிகளில் காணப்படுகின்றன. இவை ஓரளவு குளிர்ச்சியாக இருக்கும். ஆனால் ஆண்டின் பெரும்பகுதிக்கு மிகவும் வறண்டவை. உதாரணமாக, *மிர்மெகோசிசுடசு* *மெக்சிகனசு* தென்மேற்கு ஐக்கிய மாகாணங்களின் வறண்ட மற்றும் பகுதி வறண்ட வாழிடங்களில் வாழ்கிறது. இந்த சிற்றினத்தில் உள்ள மலட்டுத் வேலைக்கார எறும்புகள் உணவுப் பற்றாக்குறையின் போது பிளெர்கேட்டுகளாக அல்லது நிரப்பிகளாக செயல்படுகிறார்கள். பிளெர்கேட்டுகள் முழுமையாக நிரப்பியிருக்கும் போது, அசைவற்று, நிலத்தடி கூடுகளின் கூரையில் தொங்கும். மற்ற தொழிலாளர்கள் கூட்டமைப்பின மற்ற பகுதிகளுக்கு உணவளிக்க தங்கள் திரவ உணவு சேகரங்களிலிருந்து அவற்றை வெளியேற்றும். *பிளிரெகேட்சு* கூட்டில் எங்கும் வாழலாம். ஆனால் காடுகளில், இவை ஆழமான நிலத்தடியில் காணப்படுகின்றன. நகர முடியாமல், திராட்சை அளவுக்கு வீங்கி இருக்கும்.  
ஆத்திரேலியாவில் உள்ள *காம்போனோடசு இன்ப்ளாட்டசில்*, எறும்புகளின் கூட்டமைப்பில் தேனைச் சேகரித்து வைக்கும் எறும்புகள் அதிக எண்ணிக்கையில் (49% 516 எறும்புகள் 1835 எறும்பு கூட்டமைப்பில்), 46% (1835 எறும்புகள் 4019 எறும்பு கூட்டமைப்பில்) காணப்படுகின்றன. சிறிய கூட்டமைப்பில் ஆறு இறக்கையற்ற இராணி எறும்புகள் காணப்படும். பெரிய கூட்டமைப்பில் 66 அறைகள் தேன் சேகரிக்கும் வேலைக்கார எறும்புகளுக்காகக் கொண்டிருந்தன. ஒரு அறையில் அதிகபட்சமாக 191 எறும்புகள் காணப்பட்டன. மிகப்பெரிய நிரப்பு அறை 15 மில்லிமீட்டர் நீளம் மற்றும் 1.4 கிராம் நிறையுடன் கூடியது. கூட்டின் அதிகபட்ச ஆழம் 1.7 மீட்டர், மற்றும் சுரங்கங்கள் கூடு நுழைவாயிலிருந்து 2.4 மீட்டர் வரை நீண்டு காணப்படும். *முல்கா* மகரந்தத்திலிருந்து அமிர்தத்தையும், *திலிக்கா* நீல நாக்கு பல்லியின் சடலத்திலிருந்து இறைச்சியையும் சேகரிப்பதற்காக வேலைக்கார எறும்புகள் பகல் நேரத்தில் உணவு தேடிச் செல்லும்.
# தேன்குட எறும்பு

## பேரினம்

தேனைச் சேகரிக்கும் பண்பு பல பருவகால செயலில் உள்ள எறும்பு பேரினங்களில் ஏற்றுக்கொள்ளப்பட்டது:  
- ஆத்திரேலியாவின் *காம்போனோடசு*
- தென்னாப்பிரிக்காவின் *பிளாகியோலெபிசு*
- வட அமெரிக்காவின் *ப்ரீனோலெபிசு* ஆத்திரேலியாவின் வடக்குப் பிரதேசத்தில் உள்ள பபுன்யா, தேன் எறும்புகளின் அடிப்படையில் பெயர் பெற்றனர். வார்ல்பிரி போன்ற மக்களின் கனவுப் பெயரால் இவர்கள் அழைக்கப்படுகின்றனர். 1971-ல் வரையப்பட்ட மேற்குப் பாலைவன கலை இயக்கத்தின் சுவரோவியத்தில் தேன் எறும்புகள் முதன்மையாகக் கருதப்பட்டன.
# தேன்குட எறும்பு

## மேலும் பார்க்கவும்

- எறும்பு
# அன்டோனியோ பீல்சா அலெக்ரே

**அன்டோனியோ பீல்சா அலெக்ரே** (*Antonio Bielsa Alegre*) (1929-2008) அரகோனிய தொல்பொருள் ஆய்வாளர் ஆவார். சுபெயின் நாட்டின் கோமார்காவில் உள்ள பசோ அரகோனின் அருகில் உள்ள கலண்டாவில் பிறந்தார்.
# அன்டோனியோ பீல்சா அலெக்ரே

## அகழ்வாராய்ச்சிகள்

- 1964: காமினோ டி அல்பலேட்டின் ரோமன் வில்லா
# டோரோ லெவி

**தியோடோரோ "டோரோ" லெவி** (*Teodoro "Doro" Levi*) (1 சூன் 1899 &ndash; 3 சூலை 1991) இத்தாலிய நாட்டின் தொல்பொருள் ஆராய்ச்சியாளர் ஆவார். இவர் 20 ஆம் நூற்றாண்டில் மத்திய தரைக்கடல் நாடுகளில் பயிற்சி செய்தார். குறிப்பாக, லெவி இத்தாலி, கிரேக்கம் மற்றும் துருக்கியில் அகழ்வாராய்ச்சிகளை நடத்தினார். 1938 ஆம் ஆண்டு முதல் 1945 ஆம் ஆண்டு வரை, லெவி நியூ செர்சியின் பிரின்சுடனில் உள்ள மேம்பட்ட ஆய்வு நிறுவனத்தில் உறுப்பினராக இருந்தார். லெவியின் மிக முக்கியமான படைப்புகளில் சில மினோவான் பைசுடோசில் நீண்ட கால அகழ்வாராய்ச்சி ஆகும். இது இரண்டாவது மிக முக்கியமான மினோவான் குடியேற்றமாகும். ( நாசோசைத் தொடர்ந்து) மற்றும் இது பைசுடோசு வட்டு மற்றும் விரிவான வெண்கல வயது மட்பாண்டங்கள் போன்ற முக்கியமான கண்டுபிடிப்புகளை வழங்கியது.
# இலக்குமண குமாரன்

**இலக்குமண குமாரன்** (சமசுகிருதம்:लक्ष्मण कुमारமகாபாரதக் கதை மாந்தர்களில் ஒருவர். இவர் துரியோதனன்-பானுமதிக்கும் பிறந்தவர். இவரது சகோதரி இலக்குமணையை கிருஷ்ணரின் மகன் சாம்பன் கடத்திச் சென்று திருமணம் செய்து கொண்டார்.  
குருச்சேத்திரப் போரின் 13வது நாளில் இலக்குமண குமாரனை அபிமன்யு அம்புகளால் தலையைக் கொய்து கொன்றார்.
# இலக்குமண குமாரன்

## இதனையும் காண்க

- மகாபாரத கதைமாந்தர்களின் பட்டியல்
# 2023 ஐக்கிய நாடுகளின் காலநிலை மாற்ற மாநாடு

**2023 ஐக்கிய நாடுகளின் காலநிலை மாற்ற மாநாடு** (*2023 United Nations Climate Change Conference*) அல்லது **காலநிலை மாற்றம் தொடர்பான ஐக்கிய நாடுகளின் கட்டமைப்பு மாநாட்டின் உறுப்பு நாடுகளின் மாநாடு** , பொதுவாக **COP28** என அழைக்கப்படுகிறது, 28வது ஐக்கிய நாடுகளின் காலநிலை மாற்ற மாநாடு, நவம்பர் 30 முதல் டிசம்பர் 12 வரை ஐக்கிய அரபு அமீரகத்தின் துபாய் எக்ஸ்போ சிட்டி என்ற இடத்தில்நடைபெற்றது. புவி உச்சி மாநாடு ஆண்டுதோறும் ( COVID-19 தொற்றுநோய் காரணமாக 2020 தவிர) 1992 ஆம் ஆண்டின் முதல் பூமி உச்சி மாநாட்டின் முதல் காலநிலை ஒப்பந்தத்திலிருந்து நடத்தப்படுகிறது. இந்த நிகழ்வானது உலகளாவிய வெப்பநிலை உயர்வைக் கட்டுப்படுத்துவதற்கும் காலநிலை மாற்றத்துடன் தொடர்புடைய தாக்கங்களுக்கு ஏற்ப மாற்றியமைப்பதற்கும் அரசாங்கங்கள் கொள்கைகளை ஒப்புக்கொள்ளச் செய்வதை நோக்கமாகக் கொண்டது ஆகும்.
# நிசாமாபாத் கிராமப்புற சட்டமன்றத் தொகுதி

**நிசாமாபாத் கிராமப்புற சட்டமன்றத் தொகுதி** (*Nizamabad Rural Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். 3,22,781 மக்கள்தொகை கொண்ட நிசாமாபாத் நகரின் 2 தொகுதிகளில் இதுவும் ஒன்றாகும். இது நிஜாமாபாது மக்களவைத் தொகுதியின் ஒரு பகுதியாகும்.  
இந்தியத் தேசிய காங்கிரசின் ரெகுலபள்ளி பூபதி ரெட்டி தற்போது இத்தொகுதியின் சட்டமன்ற உறுப்பினராக உள்ளார்.
# நிசாமாபாத் கிராமப்புற சட்டமன்றத் தொகுதி

## மண்டலங்கள்

இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
# நிசாமாபாத் கிராமப்புற சட்டமன்றத் தொகுதி

## நிசாமாபாத் கிராமப் புற சட்டமன்ற உறுப்பினர்கள்

### ஒருங்கிணைந்த ஆந்திரப்பிரதேசம்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952 | டி. சிறீனிவாச ராவ் | சமூக நீதிக் கட்சி |  |
| 1978 | பால்ரெட்டி அந்தரெட்டி | இந்திய தேசிய காங்கிரசு |  |
| 1983 | மாண்டவா எம்.ஜே. தாமசு சௌத்ரி | தெலுங்கு தேசம் கட்சி |  |
| 1985 | மாண்டவ வெங்கடேசுவர ராவ் |  |  |
| 1989 |  |  |  |
| 1994 |  |  |  |
| 1999 |  |  |  |
| 2004 | கடம் கங்கா ரெட்டி | பாரத் இராட்டிர சமிதி |  |
| 2008 இடைத்தேர்தல் | அகுல லலிதா | இந்திய தேசிய காங்கிரசு | } |
# நிசாமாபாத் கிராமப்புற சட்டமன்றத் தொகுதி

## நிசாமாபாத் கிராமப் புற சட்டமன்ற உறுப்பினர்கள்

### தெலங்காணா சட்டமன்றம்

| 2009 | மாண்டவ வெங்கடேசுவர ராவ் | தெலுங்கு தேசம் கட்சி |  |
| --- | --- | --- | --- |
| 2014 | பாஜிரெட்டி கோவர்தன் | பாரத் இராட்டிர சமிதி |  |
| 2018 |  |  |  |
| 2023 | ரெகுலபள்ளி பூபதி ரெட்டி | இந்திய தேசிய காங்கிரசு | } |
# நிசாமாபாத் கிராமப்புற சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# குர்பச்சன் சிங் ரந்தாவா

**குர்பச்சன் சிங் ரந்தாவா** (*Gurbachan Singh Randhawa*) இந்தியாவைச் சேர்ந்த ஒரு தடகள வீரராவார். 1939 ஆம் ஆண்டு சூன் மாதம் 6 ஆம் தேதியன்று பஞ்சாப் மாநிலத்தின் அமிர்தசரசு நகரத்திற்கு அருகிலுள்ள நங்கிலி கிராமத்தில் இவர் பிறந்தார். தேசிய விளையாட்டுப் போட்டிகளில் இரண்டு நாட்களில் நான்கு தேசிய சாதனைகளை படைத்தவர் என்ற சிறப்பு இவருக்கு உண்டு. 1962 ஆம் ஆண்டு நடைபெற்ற ஆசிய விளையாட்டுப் போட்டிகளில் டெகாத்லான் எனப்படும் பத்துவகைப் போட்டியில் தங்கப் பதக்கம் வென்றார். 1960 மற்றும் 1964 ஆம் ஆண்டுகளில் நடைபெற்ற ஒலிம்பிக்கு போட்டியில் 110 மீ தடைதாண்டும் ஓட்டம், உயரம் தாண்டுதல் மற்றும் பத்துவகை போட்டி ஆகியவற்றில் இந்தியாவின் சார்பாகப் பங்கேற்று விளையாடினார். 1964 ஆம் ஆண்டு நடைபெற்ற டோக்கியோ ஒலிம்பிக்கில் 110 மீட்டர் தடை தாண்டல் போட்டியில் 14.07 வினாடிகளில் பந்தயத் தொலைவைக் கடந்து ஐந்தாவது இடத்தைப் பிடித்தார். இவரது சாதனைகளை பாராட்டி இந்திய அரசு இவருக்கு 1961 ஆம் ஆண்டில் முதலாவது அருச்சுனா விருதை வழங்கி கௌரவித்தது. குர்பச்சன் சிங் ரந்தாவாவிற்கு 2005 ஆம் ஆண்டில் பத்மசிறீ விருதும் வழங்கப்பட்டது. இவரது வாழ்க்கை வரலாறை 'உத்னா பாசு' என்ற பெயரில் நவ்தீப் சிங் கில் எழுதியுள்ளார்.
# நிசாமாபாத் நகர் சட்டமன்றத் தொகுதி

**நிசாமாபாத் நகர் சட்டமன்றத் தொகுதி** (*Nizamabad Urban Assembly constituency*) என்பது இந்தியாவின் தெலங்காணா சட்டமன்றத்தின் ஒரு தொகுதி ஆகும். 3,11,152 மக்கள்தொகை கொண்ட நிசாமாபாத் நகரின் 2 தொகுதிகளில் இதுவும் ஒன்றாகும். இது நிசாமாபாத் மக்களவைத் தொகுதியின் ஒரு பகுதியாகும்.  
பாரதிய ஜனதா கட்சியின் தனபால் சூர்யநாராயணா தற்போது இத்தொகுதியின் சட்டமன்ற உறுப்பினராக உள்ளார்.
# நிசாமாபாத் நகர் சட்டமன்றத் தொகுதி

## தொகுதியின் பரப்பளவு

சட்டமன்றத் தொகுதி தற்போது பின்வருவனவற்றைக் கொண்டுள்ளது :
# நிசாமாபாத் நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952-57 | முகமது தாவர் உசேன் | இந்திய தேசிய காங்கிரசு |  |
| 1957-62 |  |  |  |
| 1962-67 | அரி நாராயண் | சுயேச்சை |  |
| 1967-72 | கே.வி. கங்காதர் |  |  |
| 1972-78 | வி சக்ரதர் ராவ் |  |  |
| 1978-83 | ஏ. கிசன் தாசு | இந்திய தேசிய காங்கிரசு |  |
| 1983-85 | டி. சத்யநாராயணா | தெலுங்கு தேசம் கட்சி |  |
| 1985-89 |  |  |  |
| 1989-94 | தருமபுரி சிறீநிவாசு | இந்திய தேசிய காங்கிரசு |  |
| 1994-99 | சதீசு பவார் | தெலுங்கு தேசம் கட்சி |  |
| 1999-04 | தருமபுரி சிறீநிவாசு | இந்திய தேசிய காங்கிரசு |  |
| 2004-09 |  |  |  |
| 2009-10 | எண்டேல லட்சுமிநாராயணா | பாரதிய ஜனதா கட்சி |  |
| 2010-14 *(இடைத்தேர்தல்)* |  |  |  |
| 2014-2018 | பிகாலா கணேசு குப்தா | பாரத் இராட்டிர சமிதி |  |
| 2018-2023 |  |  |  |
| 2023- | தனபால் சூர்யநாராயண குப்தா | பாரதிய ஜனதா கட்சி | } |
# நிசாமாபாத் நகர் சட்டமன்றத் தொகுதி

## மேலும் பார்க்கவும்

- நிஜாமாபாத் (கிராமப்புறம்) (சட்டமன்றத் தொகுதி)
- தெலங்காணா சட்டப் பேரவையின் தொகுதிகளின் பட்டியல்
# அபுபக்கர் ஐதர் அப்தல்லா

**அபுபக்கர் ஐதர் அப்தல்லா** (*Abubaker Haydar Abdalla*) கத்தார் நாட்டைச் சேர்ந்த ஒரு தடகள வீரராவார். 1996 ஆம் ஆண்டு ஆகத்து மாதம் 28 ஆம் தேதியன்று இவர் பிறந்தார். சூடானில் பிறந்த கத்தார் நாட்டைச் சேர்ந்த இவர் நடுத்தர தூர ஓட்டப்பந்தய வீரர் ஆவார். 2016 ஆம் ஆண்டு நடந்த கோடைகால ஒலிம்பிக்கு விளையாட்டுப் போட்டிகளில் ஆண்களுக்கான 800 மீட்டர் ஓட்டத்தில் பங்கேற்றார்.  
2016 ஆம் ஆண்டு நடந்த கோடைகால ஒலிம்பிக்கு விளையாட்டுப் போட்டிகளிலும் இவர் கத்தார் நாட்டின் பிரதிநிதியாகப் பங்கேற்று விளையாடினார்.
# கோரியோபேக்ரசு

***கோரியோபேக்ரசு*** (*Coreobagrus*) என்பது கிழக்காசியாவில் காணப்படும் பக்ரிடே கெளிறு மீன் பேரினமாகும்.
# கோரியோபேக்ரசு

## சிற்றினங்கள்

இந்த பேரினத்தில் தற்போது இரண்டு விவரிக்கப்பட்ட சிற்றினங்கள் உள்ளன:  
- *கோரியோபேக்ரசு பிரேவிகார்பசு* <small>த. மோரி, 1936</small> (கொரிய காளைத் தலை)
- *கோரியோபேக்ரசு இச்சிகாவய்* <small>ஒக்காடா & குபோதா, 1957</small> (நெக்கோ-ஜிஜி)
# தமேசோ மோரி

**தமேசோ மோரி** (森 為三, *Mori Tamezō*), (1884-1962) என்பவர் சப்பானிய இயற்கை ஆர்வலர் (1910–1945) ஆவார். இவர் 1909 முதல் சியோலில் உள்ள கெய்ஜோ இம்பீரியல் பல்கலைக்கழகத்தில் ஆயத்தப் பள்ளியில் கற்பித்தார். இவரை 1945-ல் அமெரிக்கப் படைகள் வெளியேற்றியது. மீனியல் நிபுணரான இவர் கொரியத் தீபகற்பம் மற்றும் மஞ்சூரியாவின் விலங்குகள் பற்றிய பல படைப்புகளை வெளியிட்டார். இவற்றில் சில, கொரியாவின் மீன்களின் பட்டியல் ஆகும். கொரியாவிலிருந்து 1934ஆம் ஆண்டு வண்ணப் பட்டாம்பூச்சிகள் போன்றவை குறித்த இவரது ஆய்வுப் பணிகள் இன்னும் அச்சில் உள்ளன.
# ஐ. சி. எஃப். காலனி

**ஐ. சி. எஃப். காலனி** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் அயனாவரம் பகுதிக்கு அருகிலுள்ள ஒரு புறநகர்ப் பகுதியாகும்.
# ஐ. சி. எஃப். காலனி

## அமைவிடம்

கடல் மட்டத்திலிருந்து சுமார் உயரத்தில் என்ற புவியியல் ஆள்கூறுகள் கொண்டு அயனாவரம் பகுதிக்கு அருகில் ஐ. சி. எஃப் . காலனி அமைந்துள்ளது.
# ஐ. சி. எஃப். காலனி

## கல்வி

ஐ. சி. எஃப். மேல்நிலைப் பள்ளி, ஐ. சி. எஃப். வெள்ளி விழா மெட்ரிக்குலேசன் மேல்நிலைப் பள்ளி மற்றும் ஐ. சி. எஃப் வித்யாநிகேதன் (சி. பி. எஸ். இ. பள்ளி) ஆகியவை இங்கு அமையப் பெற்றுள்ள முக்கிய கல்வி நிலையங்களாகும்.
# சிங்கப்பூர் உணவு நிறுவனம்

**சிங்கப்பூர் உணவு நிறுவனம்** (*Singapore Food Agency*) என்பது சிங்கப்பூரில் உணவுப் பாதுகாப்பு மற்றும் பாதுகாப்பை மேற்பார்வையிடும் நிலைத்தன்மை மற்றும் சுற்றுச்சூழல் அமைச்சகத்தின் கீழ் செயல்படும் சட்டப்பூர்வ வாரியமாகும்.
# சிங்கப்பூர் உணவு நிறுவனம்

## வரலாறு

சிங்கப்பூர் அரசாங்கத்தின் அனைத்து உணவு தொடர்பான செயல்பாடுகளின் ஒருங்கிணைப்பாக 26 சூலை 2018 அன்று இந்த நிறுவனம் முதன்முதலில் அறிவிக்கப்பட்டது. இது சிங்கப்பூரின் வேளாண் உணவு மற்றும் கால்நடை ஆணையம், தேசிய சுற்றுச்சூழல் நிறுவனம் மற்றும் சுகாதார அறிவியல் ஆணையம் முன்பு மேற்கொண்ட பணிகளை செய்கின்றது. இந்த நடவடிக்கையின் ஒரு பகுதியாக, உணவு அறிவியலுக்கான தேசிய மையம் முன்பு பல்வேறு சட்டப்பூர்வ வாரியங்களில் விநியோகிக்கப்பட்ட உணவு ஆய்வக திறன்களை ஒருங்கிணைக்க நிறுவப்பட்டது. இதே நேரத்தில், சிங்கப்பூரின் வேளாண் உணவு மற்றும் கால்நடை ஆணையம் ரத்து செய்யப்பட்டு, இதன் உணவு அல்லாத ஆலை மற்றும் விலங்குகள் தொடர்பான செயல்பாடுகள் தேசிய பூங்கா வாரியத்திற்கு மாற்றப்பட்டது.  
1 ஏப்ரல் 2019 அன்று சுற்றுச்சூழல் மற்றும் நீர்வள அமைச்சர் மசகோசு சுல்கிப்லி இந்த நிறுவனத்தினை தொடங்கி வைத்தார்.  
2019ஆம் ஆண்டில் உலகளாவிய உணவுப் பாதுகாப்புக் குறியீட்டில் சிங்கப்பூர் முதல் இடத்தைப் பிடித்தது.
# முற்றிலும் குறைக்கவியலாமை

கணிதத்தில், விகிதமுறு எண்களின் மீதான பன்மாறி பல்லுறுப்புக்கோவையானது சிக்கலெண்களின் மீதும் குறைக்கவியலாததாக இருந்தால், அது **முற்றிலும் குறைக்கவியலாதது** (*absolutely irreducible*) எனப்படும்.  
எடுத்துக்காட்டுகள்:
- <math>x^2+y^2-1</math> முற்றிலும் குறைக்கவியலாத பல்லுறுப்புக்கோவை. ஏனெனில், இதனை எவ்வகையிலும் முழுஎண்/விகிதமுறு எண்/மெய்யெண்/சிக்கலெண் கெழுக்கள் கொண்ட மற்றும் மாறிலியுறுப்புகள் மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்த முடியாது.
- <math>x^2+y^2</math> ஒரு முற்றிலும் குறைக்கவியலாப் பல்லுறுப்புக்கோவையல்ல.
:<math>x^2+y^2 = (x+iy)(x-iy),</math> எனச் சிக்கலெண் கெழுக்கள் கொண்ட, மாறிலியுறுப்புகள் மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்த முடிவதால் இப்பல்லுறுப்புக்கோவையானது முற்றிலும் குறைக்கவியலாப் பல்லுறுப்புக்கோவை அல்ல.  
அதாவது,
- <math>x^2+y^2</math> பல்லுறுப்புக்கோவையை முழுஎண் கெழுக்களைக்கொண்ட மாறிலியுறுப்புகள் மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்த முடியாது. எனவே இது முழு எண்களின் மீது குறைக்கவியலாதது.
- <math>x^2+y^2</math> பல்லுறுப்புக்கோவையை விகிதமுறு எண் கெழுக்களைக்கொண்ட மாறிலியுறுப்புகள் மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்த முடியாது. எனவே இது விகிதமுறு எண்களின் மீது குறைக்கவியலாதது
- <math>x^2+y^2</math> பல்லுறுப்புக்கோவையை மெய்யெண் கெழுக்களைக்கொண்ட மாறிலியுறுப்புகள் மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்த முடியாது. எனவே இது மெய்யெண்களின் மீது குறைக்கவியலாதது
- ஆனால் <math>x^2+y^2</math> பல்லுறுப்புக்கோவையை சிக்கலெண் கெழுக்களைக்கொண்ட மாறிலியுறுப்புகள் மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்த முடிகிறது. எனவே இது சிக்கலெண்களின் மீது குறைக்கக்கூடியதாக அமைகிறது. எனவே இப்பல்லுறுப்புக்கோவை முற்றிலுமாகக் குறைக்கவியலாத ஒன்றாகவுள்ளது.  
பொதுவாக *K* என்ற களத்தின் மீது வரையறுக்கப்பட்ட பல்லுறுப்புக்கோவையானது, *K* இன் அனைத்து நீட்டிப்புக் களங்களிலும் குறைக்கவியலாததாக இருந்தால், அது முற்றிலும் குறைக்கவியலாப் பல்லுறுப்புக்கோவையாகும்,  
*K* என்ற களத்திலமைந்த கெழுக்களைக் கொண்ட சமன்பாடுகளால் வரையறுக்கப்பட்ட கேண்முறை இயற்கணிதக் கணமானது, *K* இன் இயற்கணிதவகையில் மூடிய நீட்டிப்பிலுள்ள சமன்பாடுகளால் வரையறுக்கப்பட்ட இரு இயற்கணிதக் கணங்களின் சேர்ப்பாக இல்லையென்றால் அது 'முற்றிலும் குறைக்கவியலாதது' ஆகும். அதாவது 'முற்றிலுமாகக் குறைக்கவியலா இயற்கணிதக் கணம்' என்பது, வரையறுக்கும் சமன்பாடுகளின் கெழுக்கள் இயற்கணிதவகையில் மூடிய நீட்டிப்பில் இல்லாத்வையாக இருக்கக்கூடுமென்பதை வலியுறுத்தும் 'இயற்கணித வகை' என்ற கருத்துருவுடன் ஒத்தது.
# முற்றிலும் குறைக்கவியலாமை

## எடுத்துக்காட்டுகள்

- இயற்கணித அடிப்படைத் தேற்றத்தின்படி, 2 அல்லது இரண்டுக்கு மேற்பட்ட படிகொண்ட ஒருமாறியிலமைந்த பல்லுறுப்புக்கோவை ஒருபோதும் முற்றிலும் குறைக்கவியலாததாக இருக்காது..
- விகிதமுறு எண்களின் மீது வரையறுக்கப்பட்ட 6 வரிசையுள்ள சமச்சீர் குலம் *S*<sub>3</sub> இன் குறைக்கவியலா இருபரிமாண உருவகிப்பானது முற்றிலும் குறைக்கவியலாததாக இருக்கும்.
- தள சுழற்சிகளாலமையும் வட்டக்குலமானது மெய்யெண்கள் களத்தின் மீது குறைக்கவியலாதது. ஆனால் சிக்கலெண்களுக்கு நீட்டிப்புச்செய்தால், அது இரு குறைக்கவியலாக் கூறுகளாகப் பிரிவுபடுமாதலால், சிக்கலெண்கள் மீது குறைக்கவியலக்கூடியதாகி விடும். எனவே முற்றிலும் குறைக்கவியலாததாக அமைகிறது.
- <math> x^2 + y^2 = 1 </math> சமன்பாட்டால் வரையறுக்கப்படும் மெய்யெண் இயற்கணித வகை முற்றிலும் குறைக்கவியலாதது. இச்சமன்பாடு மெய்யெண்கள் மீதான சாதாரண வட்டத்தைக் குறிக்கும்; மேலும் சிக்கலெண்களத்தின் மீது குறைக்கவியலாக் கூம்பு வெட்டாக உள்ளது.
- <math> x^2 + y^2 = 0 </math> என்ற சமன்பாடு குறிக்கும் இயற்கணித வகையானது முற்றிலும் குறைக்கவியலாதது அல்ல; ஏனென்றால் அதனை <math> x^2 + y^2 = (x+yi)(x-yi), </math> என்றவாறு காரணிப்படுத்தலாம்.
# மெய்டு மரியன்

**மெய்டு மரியன்** (*Maid Marian*) என்பவர் ஆங்கில நாட்டுப்புறக் கதைகளில் ஒன்றான இராபின் ஊட் கதையின் கதாநாயகி ஆவார். இவர் இராபின் ஊட்டின் காதலியாக கூறப்படுகிறார். கதையின் ஆரம்ப, இடைக்கால பதிப்புகளில் இவர் குறிப்பிடப்படவில்லை. ஆனால் 1600 இல் குறைந்தது இரண்டு நாடகங்களில் குறிப்பிடப்படுகிறார். இவருடைய வரலாறும், சூழ்நிலையும் தெளிவற்றதாக உள்ளது. ஆனால் இவரின் துணிச்சல், விடுதலை உணர்வு சுதந்திரம், அழகு, விசுவாசம் ஆகியவற்றிற்காக இராபினின் வட்டத்தில் அதிக மரியாதை பெற்றவராக உள்ளார். இந்த காரணங்களுக்காக, இவர் ஆங்கில இலக்கியத்தில் ஆரம்பகால வலுவான பெண் பாத்திரங்களில் ஒருவராக பெண்ணிய பார்வையாளர்களால் கொண்டாடப்படுகிறார்.
# மெய்டு மரியன்

## வரலாறு

மெய்டு மரியன் (அல்லது மரியன்) இராபின் ஊட்டின் ஆரம்பகால கதைப்பாடல்கள் எதிலும் குறிப்பிடப்படவில்லை. இந்தப் பாத்திரம் அதன்பிறகு இணைந்தது என்று கூறுகின்றனர். ஆரம்பகால ராபின் ஹூட் *, இராபின் ஊட்டின் பிறப்பு, வளர்ச்சி, வீரம் மற்றும் திருமணம்* ( குழந்தை கதைப்பாடல் 149) ஆகியவற்றில் அவரின் காதல் குறித்து குறிப்பிடப்பட்டுள்ளது, அவருடைய காதலி "கிளோரிண்டா தி கிவீன் ஆஃப் தி ஷீப்பர்டிஸ்" என குறிப்பிடப்படுகிறார். கிளோரிண்டா சில பிற்கால கதைகளில் மரியன் என்ற மாற்றுப்பெயரில் குறிப்பிடப்படுகிறார்.
# பிலிப்பீன்சு வன எலி

**பிலிப்பீன்சு வன எலி** (*Philippine forest rat*)(*ரேட்டசு எவெரெட்டி*) என்பது முரிடே குடும்பத்தில் உள்ள ஒரு கொறிணி சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதனுடைய விலங்கியல் பெயர் பிரித்தானியக் காலனித்துவ நிர்வாகி மற்றும் விலங்கியல் சேகரிப்பாளர் ஆல்பிரட் ஹார்ட் எவரெட்டை நினைவுகூருகிறது. *ரே. எவெரெட்டி* இதன் வரம்பில் பரவலாகக் காணப்படுகிறது. இவை புழுக்கள் மற்றும் பூச்சிகளை உணவாக உண்கிறது. இந்தச் சிற்றினத்திற்குப் பெரிய அச்சுறுத்தல்கள் எதுவும் இல்லை. இது அறிமுகப்படுத்தப்பட்ட ரேட்டசு சிற்றினங்களை விட போட்டித்தன்மையுடன் உயர்ந்ததாகக் கண்டறியப்பட்டுள்ளது.
# வாலரி ஜிரோ

**வாலரி ஜிரோ** (**Valéry Giroux**) (பிறப்பு 24 மார்ச் 1974) ஒரு கனடிய மெய்யியல் அறிஞரும், வழக்கறிஞரும், விலங்குரிமை ஆர்வலரும் ஆவார். கியூபெக்கைச் சேர்ந்த இவர் மாண்ட்ரியல் பல்கலைக்கழகம் சட்டத் துறையில் துணைப் பேராசிரியராகவும், சென்டர் டி ரீசெர்ச் என் எதிக் மையத்தின் ("நெறிமுறைகள் ஆராய்ச்சி மையம்") இணை இயக்குநராகவும், ஆக்ஸ்போர்டு விலங்கு நெறியியல் மையத்தின் உறுப்பினராகவும், விலங்கு நெறிமுறைகள் மற்றும் நனிசைவம் சார்ந்த ஆசிரியராகவும் பேச்சாளராகவும் உள்ளார். விலங்கினவாத எதிர்ப்பு ஆய்விதழான "எல்'அமோர்ஸ்" (*L'Amorce*) இதழின் இணை ஆசிரியராக விலங்கினவாத எதிர்க்கருத்துகளில் கவனம் செலுத்தி வருகிறார். தனது மெய்யியல் கருத்துகளில் அனைத்து உணர்திற உயிரினங்களுக்கும் சமமான தார்மீகக் உரிமைகளை முன்னிறுத்தியும், மனிதரல்லா விலங்குகள் மனிதர்களால் பயன்படுத்தப்படும் செயல்களை நியாயப்படுத்துவதை எதிர்த்தும், அனைத்து உணர்திற உயிரினங்களுக்கும் இனபேதமின்றி அவற்றின் தனிப்பட்ட சுதந்திரத்திற்காகவும் உரிமைக்காகவும் வாதாடுபவர்.
# வாலரி ஜிரோ

## படைப்புகள்

- *Contre l'exploitation animale* ("Against Animal Exploitation"; Éditions L'Âge d'Homme, 2017)
- Émilie Dardenne and Enrique Utria ஆகியோருடன் *Peter Singer et la libération animale. Quarante ans plus tard* ("Peter Singer and animal liberation. Forty years later"; Presses universitaires de Rennes, 2017)
- Renan Larue என்பவருடன் *Le Véganisme* ("Veganism"; PUF, 2017)
- *L'antispécisme* ("Antispeciesism"; PUF, 2020)
- Angie Pepper and Kristin Voigt, ஆகியோருடன். *The Ethics of Animal Shelters* (Oxford University Press, 2023)
# பேகர்காட்டின் பள்ளி வாசல் நகரம்

**பேகர்காட் நகரின் பள்ளிவாசல்கள்** (*Mosque City of Bagerhat*) (வரலாற்று ரீதியாக **கலீபதாபாத்** என்றும் அழைக்கப்படுகிறது) வங்காளதேசத்தின் பேகர்காட் மாவட்டத்திலுள்ள ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரிய தளமாகும். இதில் 360 பள்ளிவாசல்கள், பொதுக் கட்டிடங்கள், கல்லறைகள், பாலங்கள், சாலைகள், தண்ணீர் தொட்டிகள் மற்றும் சுட்ட செங்கலால் கட்டப்பட்ட பிற பொது கட்டிடங்கள் உள்ளன. 15 ஆம் நூற்றாண்டில் வங்காள சுல்தானகத்தின் ஆட்சியின்போது பள்ளிவாசல்கள் கட்டப்பட்டன, இதில் அறுபது தூண் பள்ளிவாசல் மிகப்பெரியது. மற்றவைகளில் சிங்கார் பள்ளிவாசல், ஒன்பது தூண் பாள்ளிவாசல், கான் ஜகானின் கல்லறை, பீபி பெக்னி பள்ளிவாசல் மற்றும் ரோன்விஜய்பூர் பள்ளிவாசல் ஆகியவை அடங்கும். வங்காள சுல்தான் மக்மூத் சா என்பவரால் சுந்தரவனக் காடுகளின் ஆளுநராக நியமிக்கப்பட்ட உலுக் கான் ஜஹான் என்பவரால் கட்டப்பட்டது. இது "இந்திய துணைக் கண்டம் முழுவதிலும் ஈர்க்கக்கூடிய முஸ்லிம் நினைவுச்சின்னங்களில் ஒன்றாகும்" என்று விவரிக்கப்பட்டுள்ளது.
# பேகர்காட்டின் பள்ளி வாசல் நகரம்

## வரலாறு

இந்த இடம் வங்காள சுல்தானகத்தின் தங்க சாலை நகரமாக இருந்தது. வங்காளதேசத்தில் சுல்தானிய கால பள்ளிவாசல்களின் மிகப்பெரிய கட்டுமானங்களில் இதுவும் ஒன்று. இது, இந்தோ-இசுலாமிய கட்டிடக்கலையின் உள்ளூர் வங்காள சுல்தானக மாறுபாட்டின் பாணியில் கட்டப்பட்ட 50 க்கும் மேற்பட்ட கட்டமைப்புகளைக் கொண்ட ஓர் வரலாற்று நகரம் ஆகும். இது சில நேரங்களில் 'கான் ஜகான் பாணி' என்றும் அழைக்கப்படுகிறது. பல நூற்றாண்டுகளாக இருந்த புதர்களை அகற்றிய பின்னர் இவை வெளியுலகிற்குத் தெரிய வந்தது. "மனித வரலாற்றில் ஒரு குறிப்பிடத்தக்க கட்டத்தை விளக்கும் ஒரு கட்டடக்கலை குழுமத்தின் சிறந்த எடுத்துக்காட்டு" என்பதற்காக இந்த தளம் யுனெஸ்கோவால் 1983 இல் அளவுகோல்களின் கீழ் (iv) அங்கீகரிக்கப்பட்டது. இதில் 60 தூண்கள் மற்றும் 77 குவிமாடங்கள் கொண்ட அறுபது தூண், நன்கு அற்றியப்பட்ட பள்ளிவாசலாகும். இந்தப் பள்ளிவாசல்கள் சுடுமண் கலைப்படைப்பு மற்றும் அரேபிய பாணி ஆகியவற்றைக் கொண்டுள்ளன.
# பேகர்காட்டின் பள்ளி வாசல் நகரம்

## நிலவியல்

பள்ளிவாசல் நகரம் தெற்கு வங்காளத்தில் கங்கை ஆற்றின் பரந்த முகத்துவாரத்திற்கு அருகில் அமைந்துள்ளது. இது வங்காள விரிகுடாவின் கடற்கரையிலிருந்து 60 கிலோமீட்டர் (37 மை) தொலைவில் அமைந்துள்ளது. இது சுந்தரவன சதுப்புநில காடுகளின் ஒரு பகுதியாக இருந்தது. இன்று அனைத்து நினைவுச்சின்னங்களும் பனை மரங்களால் சூழப்பட்ட விளைநிலங்களாக இருக்கும் பழுதடையாத சூழலில் அமைக்கப்பட்டுள்ளன.
# தொழிலாளர் அரசு ஈட்டுறுதி மருத்துவமனை, அயனாவரம்

**தொழிலாளர் அரசு ஈட்டுறுதி மருத்துவமனை** என்பது தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில் அமையப் பெற்றுள்ள ஓர் அரசு பல்நோக்கு மருத்துவமனை ஆகும்.  
மாத ஊதியம் ரூ.15,000க்கும் குறைவாகப் பெறும் நிறுவன ஊழியர்கள் அரசு ஈட்டுறுதி மருத்துவமனைகளில் சிகிச்சை பெறத் தகுதியுடையவர்கள். சென்னையிலுள்ள இரண்டு அரசு ஈட்டுறுதி மருத்துவமனைகளில் ஒன்று அயனாவரம் பகுதியில் இயங்குகிறது. மற்றொன்று கே. கே. நகர் புறநகர்ப் பகுதியில் அமைந்துள்ளது.
# தொழிலாளர் அரசு ஈட்டுறுதி மருத்துவமனை, அயனாவரம்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு அயனாவரம் பகுதியில் மேடவாக்கம் குளச் சாலையில் இம்மருத்துவமனை அமைந்துள்ளது.
# தொழிலாளர் அரசு ஈட்டுறுதி மருத்துவமனை, அயனாவரம்

## விபரங்கள்

இருதய சிகிச்சை, நரம்பியல், மகப்பேறு மருத்துவம், எலும்பியல், காது மூக்கு தொண்டை நிபுணத்துவம், கண் மருத்துவம், உடற்பயிற்சி சிகிச்சை மற்றும் அறுவை சிகிச்சை ஆகியவை இம்மருத்துவமனையின் சிறப்பு அம்சங்களாகும். இரத்த வங்கி சேவைகளும் இங்கு உண்டு. இம்மருத்துவமனையின் கீழ் தளத்தில் மருந்துகள் வழங்கும் பகுதி உள்ளது. குறிப்பிட்ட நேரக் கட்டுப்பாடுகளுடன் வெளி நோயாளிகள் பிரிவும் இங்கு இயங்குகிறது.  
பல் சம்பந்தமான நோய்களைக் குணப்படுத்தும் மருத்துவத் துறையும் இங்கு உள்ளது.
# ஒன்பது தூண் பள்ளிவாசல்

**ஒன்பது தூண் மசூதி** ( Nine Dome Mosque ) என்பது பங்களாதேஷில் உள்ள பாகர்ஹாட் மசூதி நகரத்தில் உள்ள ஒரு வரலாற்று பள்ளிவாசலாகும்.. இது 15 ஆம் நூற்றாண்டில் வங்காள சுல்தானகத்தின் ஆட்சியின் கீழ் கான் ஜகான் அலியின் ஆட்சியின் போது கட்டப்பட்டது. 15 ஆம் நூற்றாண்டில் கட்டப்பட்ட இந்த ஒன்பது தூண் பள்ளிவாசல் தாகூர் திகி குளத்தின் மேற்கில் அமைந்துள்ளது. இது கான் ஜகான் அலியின் கல்லறைக்கு அருகில் உள்ளது. அதன் மேற்கு சுவர் மரபுவழியாக மேற்கு நோக்கி மக்காவை நோக்கி உள்ளது. இந்த பள்ளிவாசலுக்கு அருகில் ஜிந்தா பிர் பள்ளிவாசல் மற்றும் கல்லறை ஆகியவை இடிந்து கிடக்கின்றன.  
மேற்கு சுவர்களில் அமைந்துள்ள மிஹ்ராப்பைச் சுற்றி சுடுமண்ணால் செய்யப்பட்ட மலர் சுருள்கள் மற்றும் மலர் உருவங்கள் ஆகியவை அலங்காரங்களாக இவைக்கப்பட்டுள்ளன. நான்கு மூலைகளிலும் வட்ட கோபுரங்கள் அமைக்கப்பட்டுள்ளன. பள்ளிவாசலின் சுவர்கள் ஒரு பெரிய மையக் குவிமாடத்தைத் தாங்கி நிற்கின்றன. அதைச் சுற்றி எட்டு சிறிய குவிமாடங்கள் உள்ளன. இந்த அமைப்புகம் சல்பேட்டால் பாதிக்கப்பட்டது. பின்னர் அது கணிசமாக மீட்டெடுக்கப்பட்டது.
# வெண்தலை குயில்

**வெண்தலை குயில்** (*White-crowned cuckoo*) என்பது ***ககோமாண்டிசு லுகோலோபசு*** குகுலிடே குடும்பத்தில் உள்ள ஒரு குயில் சிற்றினம். இது முதலில் சாலமன் முல்லரால் *குக்குலசு லுகோலோபசு* என்று விவரிக்கப்பட்டது. இது பின்னர் ***காலீச்த்ரசு*** என்ற ஒற்றை வகை உயிரலகு பேரினத்தில் வைக்கப்பட்டது. ஆனால் பெரும்பாலான வகைப்பாட்டியல் வல்லுநர்கள் இதை *காகோமாண்டிசு* பேரினத்தில் வகைப்படுத்துகின்றனர். ஏனெனில் இது இந்த இனத்தில் உள்ள மற்ற குயில்களை ஒத்த குரலைக் கொண்டுள்ளது. இது பாலிட் குயிலுடன் (*ககோமாண்டிசு பாலிடசு*) மரபணு ரீதியாக ஒத்திருக்கிறது. இது நியூ கினி மற்றும் அண்டை நாடான சலவதி தீவில் காணப்படுகிறது.
# வங்காளதேசத்தின் ஆசியச் சமூகம்

**வங்காளதேசத்தின் ஆசியச் சமூகம்** (*Asiatic Society of Bangladesh*) என்பது 1864 ஆம் ஆண்டின் சங்கங்களின் சட்டம் மற்றும் வங்காள தேச அரசாங்கத்தின் அரசு சாரா அமைப்பு விவகார பணியகத்தின் கீழ் பதிவுசெய்யப்பட்ட ஒரு அரசியல் மற்றும் இலாப நோக்கற்ற ஆராய்ச்சி அமைப்பாகும். இச்சமூகம் பல முஸ்லிம் தலைவர்களால் 1952 இல் டாக்காவில் **கிழக்கு பாக்கித்தானின் ஆசியச் சமூகமாக** நிறுவப்பட்டது. பின்னர், 1972 இல் மறுபெயரிடப்பட்டது. பாக்கித்தானின் புகழ்பெற்ற இசுலாமிய வரலாற்றாசிரியரும், தொலியல் ஆய்வாளருமான அகமது அசன் தானி இந்த சமூகத்தை நிறுவுவதில் முக்கியப் பங்கு வகித்தார். அவருக்கு வங்காள மொழியியலாளர் முகமது சாகிதுல்லா உதவி செய்தார். பழைய டாக்காவில் உள்ள டாக்கா பல்கலைக்கழகத்தின் கர்சன் மாளிகையிலிருந்து நடந்து செல்லும் தூரத்தில் நிம்தாலியில் இந்த சமூகத்தின் அலுவலகம் உள்ளது.
# வங்காளதேசத்தின் ஆசியச் சமூகம்

## வரலாறு

வங்காளதேசத்தின் ஆசியச் சமூகம், 1784 இல் சர் வில்லியம் ஜோன்ஸ் என்பவரால் நிறுவப்பட்ட ஆசியச் சமூகத்திலிருந்து அதன் தோற்றத்தைக் குறிக்கிறது இந்தியப் பிரிவினைக்குப் பிறகு, ஆசியச் சமூகத்தின் சில அறிஞர்கள் கிழக்கு வங்காளத்தின் தலைநகரான டாக்காவுக்குச் சென்றனர். கொல்கத்தாவில் உள்ள ஆசியச் சமூகத்தைப் போலவே அமைக்கப்பட்ட இச்சமூகம் இரண்டு வருட காலவரையறை கொண்ட 17 உறுப்பினர் நிர்வாகக் குழுவால் நிர்வகிக்கப்படுகிறது.  
டாக்கா பல்கலைக்கழகத்தில் இரண்டு பேராசிரியர்களின் பணிகளில் கருத்துத் திருட்டு இருப்பதற்கான ஆதாரங்கள் கிடைத்ததை அடுத்து, வங்காளதேசத்தின் ஆசியச் சமூகம் நவம்பர் 2020 இல் அவர்களின் மானியத்தை ரத்து செய்தது.
# வங்காளதேசத்தின் ஆசியச் சமூகம்

## அருங்காட்சியகம்

ஆசியச் சமூகத்தின் பழங்காலப் பொருட்களின் அருங்காட்சியகம் பழைய டாக்காவில் அமைந்துள்ளது.
# அலம்புசன்

**அலம்புசன்**, ஒரு அசுர வீரன் மற்றும் துரியோதனனின் நண்பன். குருச்சேத்திரப் போரின் எட்டாவது நாள் போரில் அருச்சுனனின் மகன் அரவானைக் கொன்றவன். பதினான்காம் நாள் போரில் கடோத்கசனால் அலம்புசன் மற்றும் மற்றும் **அலாயுதன்** கொல்லப்பட்டனர். கடோற்கஜனைப் போன்றே பல வகையான மாயைகளை அறிந்திருந்தார். மகாபாரதப் போரில் பீமனுக்கு அலம்புசன் கடும் சவாலையும் கொடுத்தார்.
# சக்கரவர்த்தினி (இதழ்)

சக்ரவர்த்தினி (இதழ்) பெண்களுக்கென்றே ஆரம்பிக்கப்பட்ட இதழ். மாத இதழாக வெளிவந்தது. இதில் சி.சுப்ரமணிய பாரதியார் ஆசிரியராகப் பணியாற்றினார்.
# சக்கரவர்த்தினி (இதழ்)

## வரலாறு

சக்ரவர்த்தினி ஆகஸ்ட் 1905 முதல் வெளியானது. இதன் உரிமையாளர் வைத்தியநாத ஐயர். இவ்விதழில் சி.சுப்ரமணிய பாரதியார் முதல் பதின்மூன்று மாதங்கள் ஆசிரியராகப் பணிபுரிந்தார். பாரதியாருக்குப் பின் வரககவி அ. சுப்பிரமணிய பாரதி சக்ரவர்த்தினி இதழின் ஆசிரியராக இருந்தார். எம்.எஸ். நடேச ஐயரும் சில காலம் ஆசிரியராக இருந்தார். பி.எஸ். அப்புசாமி ஐயர் ஜனவரி 1912 வரை சக்ரவர்த்தினி இதழை நடத்தினார். கோ. வடிவேலு செட்டியார் பின்னர் பொறுப்பேற்றுக் கொண்டார். 1916-க்குப் பின் சக்ரவர்த்தினி இதழ் நின்றது.